Роман приповеда о успону и паду породице Трота током три генерације у Аустроугарском царству. Заплет започиње када Јозеф Трота, млади војник словеначког порекла, на бојном пољу Битке код Солферина спашава живот младом цару Францу Јозефу. Цар му у знак захвалности додељује племићку титулу и имање, а царска администација наставља да бди над породицом Трота. У даљем следу догађаја приповедачки фокус се пре свега усмерава на опис живота Јозефовог сина, среског капетана Франца фон Троте, и унука, неуспешног војника Карла Јозефа. Наслов дела је референца на знаменити истоимени марш Јохана Штрауса Старијег компонованог 1848. у част фелдмаршала Радецког, који је у неколико наврата спасио Аутроугарску, те је тако постао симбол конзервативне Аустрије, а марш који носи његово име нека врста апотеозе конзервативно-монархистичке Аустрије. Роман се разликује од књижевних дела из прве половине двадестог века, која су неретко склона експериментисању са формом, по томе што је написан традиционалном реалистичком техником типичном за деветнаести век.